Kurt Zouma

Kurt Happy Zouma (lahir 27 Oktober 1994) merupakan pemain bola sepak Perancis yang bermain sebagai pertahanan tengah untuk kelab Liga Perdana Inggeris, West Ham United dan pasukan kebangsaan Perancis.

Karier kelab

Saint-Étienne
Dilahirkan di Lyon, Zouma telah bermain untuk Saint-Étienne sejak tahun 2009. Pada 2 April 2011, Zouma menandatangani kontrak professional pertamanya dan bersetuju dengan perjanjian tiga tahun. Beliau kemudiannya dinaikkan pangkat ke pasukan senior oleh pengurus, Christophe Galtier menjelang musim 2011-12. Zouma membuat penampilan professional pertamanya pada 31 Ogos 2011 ketika perlawanan Coupe de la Ligue menentang Bordeaux. Beliau bermain keseluruhan perlawanan yang berakhir dengan kemenangan 3–1 kelabnya.

Pada 7 November 2013, Zouma telah digantung was 10 perlawanan seleps kekasaran ke atas pemain Sochaux, Thomas Guerbert yang menyebabkan kaki kanannya patah dan buku lalinya terkehel.

Chelsea
Pada 31 Januari 2014, Zouma menyertai Chelsea dengan yuran dipercayai sekitar £12 juta (€14.6 juta). Beliu kekal di Saint-Étienne secara pinjaman untuk baki musim 2013–14.

Zouma pertama kali bermain untuk Chelsea sebagai pemain pertukaran ketika perlawanan persahabatan pra-musim menentang Wycombe Wanderers. Beliau menjaringkan gol pertamanya untuk Chelsea ketika perlawanan persahabatan menentang Olimpija yang berakhir dengan kemenangan 2–1, pada 27 Julai 2014. Beliau telah diberi jersi nombor 5, yang sebelum ini dipakai oleh Michael Essien.

Pada 24 September, Zouma membuat penampilan kompetitif pertamanya untuk Chelsea, ketika kemenangan 2–1 menentang Bolton Wanderers semasa pusingan ketiga Piala Liga.

Karier antarabangsa
Zouma merupakan pemain antarabangsa belia Perancis. Beliau telah mewakili negaranya untuk pasukan bawah-16 dan bawah-17. Beliau bermain untuk pasukan bawah-17 ketika Kejohanan Eropah B-17 UEFA 2011 dan Piala Dunia B-17 FIFA 2011. Pengurus Perancis, Didier Deschamps menyatakan dalam satu temu bual pada bulan April 2013 yang beliau melihat Zouma sebagai berpotensi untuk menjadi kapten pasukan Perancis pada masa hadapan.

Kejayaan

Kelab
Saint-Étienne
Coupe de la Ligue: 2012–13

Kehidupan peribadi
Zouma mempunyai seorang abang, Lionel, yang juga merupakan seorang pemain bola sepak professional.

Rujukan

Pautan luar
 Profil Saint-Étienne
 
 Profil ESPN
 Statistik karier Kurt Zouma di Soccerway

Kelahiran 1994
Orang hidup
Pemain bola sepak Perancis
Pemain AS Saint-Étienne
Pemain Chelsea F.C.
Pemain Stoke City F.C.
Pemain Everton F.C.
Pemain West Ham United F.C.
Pemain Ligue 1
Pemain UEFA Euro 2020